
11 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1241 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ρύθμιση θεμάτων Μετεγγραφών στα Ανώτατα 
Εκπαιδευτικά Ιδρύματα και στις Ανώτατες Εκκλη¬ 
σιαστικές Ακαδημίες φοιτητών κυπριακής κατα¬ 
γωγής, που έχουν εισαχθεί με τις ειδικές κατη¬ 
γορίες της υπ'αρ. ΦΊ51/20049/Β6/2007 (Β' 272) 
υπουργικής απόφασης. 

2 

Εισαγωγή υποψηφίων στην Εισαγωγική Κατεύ¬ 
θυνση Μουσουλμανικών Σπουδών του Τμήματος 
θεολογίας του Αριστοτελείου Πανεπιστημίου 
Θεσσαλονίκης με ειδικές εξετάσεις. 

3 

Επιβολή πολλαπλών τελών στον ΑΡ5ΗΕϋ ΑΒΚΑΚ 
του ΜΙΙΗΜΜΑϋ ΑΚ5ΗΕϋ. 

4 

Επιβολή πολλαπλών τελών στον ΑΟΒΕΒ ΑΗ5ΑΝ 
του ΜΙΙΗΜΜΑϋ Α5ΗΡΑΡ. 

5 

Επιβολή πολλαπλών τελών στον ΜυΗΑΜΜΑϋ 
5ΗΑΜΚΑΙΖ του ΝΑΜΑΖ. 

6 

Αύξηση ωραρίου εργασίας προσωπικού ΙΔΑΧ μει¬ 
ωμένου ωραρίου του Δήμου Ραφήνας-Πικερμίου. 

7 

Τροποποίηση της συστατικής πράξης του 
Ν.Π.Δ.Δ. «Νομικό Πρόσωπο Δημοσίου Δικαίου 
Παιδείας, Πολιτισμού, Αθλητισμού Σικυωνίων «Η 
ΜΗΚΩΝΗ»» του Δήμου Σικυωνίων. 

8 

Χορήγηση άδειας ίδρυσης και λειτουργίας Μονά¬ 
δας Φροντίδας Ηλικιωμένων (Μ.Φ.Η.), μη κερδο¬ 
σκοπικού χαρακτήρα με την Επωνυμία Γηροκο¬ 
μείο Γυναικών «ΟΙΚΟΣ ΤΗΣ ΑΓΙΑΣ ΕΛΕΝΗΣ» της 
Ιεράς Μονής Οσίου Παταπίου Λουτρακιού. 


ΑΠΟΦΑΣΕΙΣ 

Αριθμ. 52596/Ζ1 (1) 

Ρύθμιση θεμάτων Μετεγγραφών στα Ανώτατα 
Εκπαιδευτικά Ιδρύματα και στις Ανώτατες Εκκλη¬ 
σιαστικές Ακαδημίες φοιτητών κυπριακής κατα¬ 
γωγής, που έχουν εισαχθεί με τις ειδικές κατηγο¬ 
ρίες της υπ' αρ. Φ.151/20049/Β6/2007 (Β’ 272) 
υπουργικής απόφασης. 

Ο ΥΠΟΥΡΓΟΣ ΠΑΙΔΕΙΑΣ ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α)Του άρθρου 59τουν. 4415/2016 (ΑΊ 59) «Ρυθμίσεις για 
την ελληνόγλωσση εκπαίδευση, τη διαπολιτισμική εκπαί¬ 
δευση και άλλες διατάξεις», όπωςτροποποιήθηκε και ισχύει. 

β)Της παρ. 8 του άρθρου 21 του ν. 4332/2015 (Α'76) 
«Τροποποίηση διατάξεων Κώδικα Ελληνικής Ιθαγένειας... 
και άλλες διατάξεις», όπωςτροποποιήθηκε και ισχύει. 

γ)Του άρθρου 2 του ν. 4009/2011 (ΑΊ 95) «Δομή, λει¬ 
τουργία, διασφάλιση της ποιότητας των σπουδών και δι¬ 
εθνοποίηση των ανωτάτων εκπαιδευτικών ιδρυμάτων». 

δ) Του άρθρου 35 του ν. 4115/2013 (Α'24) «Οργάνωση 
και λειτουργία Ιδρύματος Νεολαίας και Διά Βίου Μάθησης 
και Εθνικού Οργανισμού Πιστοποίησης Προσόντων και 
Επαγγελματικού Προσανατολισμού και άλλες διατάξεις». 

ε) Των άρθρων 57 και 60 του ν. 4415/2016 (ΑΊ 59) 
«Ρυθμίσεις για την ελληνόγλωσση εκπαίδευση, τη δια- 
πολιτισμική εκπαίδευση και άλλες διατάξεις.». 

ζ) Του π.δ. 114/2014 (ΑΊ 81) «Οργανισμός Υπουργείου 
Παιδείας και θρησκευμάτων», όπως τροποποιήθηκε και 
ισχύει. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 1241/11.04.2017 


στ) Του π.δ. 70/2015 (ΑΊ14) «Ανασύσταση των Υπουρ¬ 
γείων Πολιτισμού και Αθλητισμού... και Τουρισμού». 

η)Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α'210). 

θ)Της με αριθ. 158964/Ζ1 /27-09-2016 (Β'3142) υπουρ¬ 
γικής απόφασης «Αντιστοιχίες Τμημάτων, Εισαγωγικών 
Κατευθύνσεων και Προγραμμάτων Σπουδών των ΑΕΙ και 
των Ανώτατων Εκκλησιαστικών Ακαδημιών». 

ι) Της υπ' αρ. Φ.151/20049/Β6/07 (Β'272) υπουργικής 
απόφασης «Πρόσβαση στην τριτοβάθμια εκπαίδευση 
αποφοίτων δευτεροβάθμιας εκπαίδευσης που υπάγο¬ 
νται στις ειδικές κατηγορίες του εδαφίου α της παρα¬ 
γράφου 4 του άρθρου 2 του ν. 2525/1997, όπως αντι- 
καταστάθηκε με τις διατάξεις της παραγράφου 2 του 
άρθρου 1 του ν. 2909/2001 (Α'90) και των παρ. 1,2 και 
3 του άρθρου 13 του ν. 3404/2005 (Α'260)». 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

1. Οι φοιτητές των ημεδαπών ΑΕΙ και ΑΕΑ, που έχουν 
κυπριακή καταγωγή, και εισήχθησαν σε αυτά, σε ποσο¬ 
στό καθ’ υπέρβαση του αριθμού των εισακτέων σύμφω¬ 
να με τα οριζόμενα στην υπ' αρ. Φ.151/20049/Β6/2007 
(Β'272) υπουργική απόφαση, όπως τροποποιήθηκε 
και ισχύει, έχουν δικαίωμα μετεγγραφής σε αντίστοιχη 
Σχολή ή Τμήμα. Οι μετεγγραφές επιτρέπονται μόνο για 
Σχολές ή Τμήματα αντίστοιχα των Σχολών ή Τμημάτων 
εισαγωγής, από Α.Ε.Ι. σε Α.Ε.Ι. και εφόσον το Ίδρυμα υπο¬ 
δοχής εδρεύει σε άλλη περιφέρεια. Σε κάθε περίπτωση 
δεν επιτρέπεται η μετεγγραφή φοιτητή σε αντίστοιχο 
Τμήμα του ίδιου ΑΕΙ. 

2. Δεν έχουν δικαίωμα μετεγγραφής οι φοιτητές, των 
οποίων η διάρκεια φοίτησης έχει υπερβεί τη διάρκεια 
των εξαμήνων που απαιτούνται για τη λήψη του τίτλου 
σπουδών σύμφωνα με το ενδεικτικό πρόγραμμα σπου¬ 
δών. 

3. Ο αριθμός των μετεγγραφομένων είναι ίσος με το 
1% του συνολικού αριθμού των εισαχθέντων, κατά το 
έτος αναφοράς, των ειδικών κατηγοριών, με τις οποίες 
εισάγονται οι φοιτητές κυπριακής καταγωγής στα ημε¬ 
δαπά ΑΕΙ και ΑΕΑ. 

4. Η χορήγηση του δικαιώματος μετεγγραφής πραγμα¬ 
τοποιείται κατά φθίνουσα σειρά του συνόλου των μορί¬ 
ων, που ο δικαιούχος σωρεύει σύμφωνα με τα κριτήρια 
του άρθρου 2 της παρούσης υπουργικής απόφασης. 

Άρθρο 2 

1. Οι φοιτητές ημεδαπών ΑΕΙ και ΑΕΑ κυπριακής κα¬ 
ταγωγής, που εισήχθησαν σε ποσοστό καθ' υπέρβαση 
του αριθμού των εισακτέων σύμφωνα με τα οριζόμενα 
στην υπ' αρ. Φ.151/20049/Β6/2007 (Β'272) υπουργική 
απόφαση, δικαιούνται μετεγγραφή, εφόσον συντρέχει 
μία τουλάχιστον από τις παρακάτω προϋποθέσεις: 

α) έχουν αδελφό ή σύζυγο ή γονέα ή τέκνο, που φοιτά 
κατά την ημερομηνία υποβολή της αίτησης μετεγγραφής 
σε προπτυχιακό ή μεταπτυχιακό πρόγραμμα σπουδών 
σε ημεδαπό ΑΕΙ. 


β) έχουν αδελφό ή σύζυγο ή γονέα ή τέκνο, που δια¬ 
μένει μόνιμα στην Ελλάδα τα τελευταία 5 έτη. 

2. Δικαίωμα μετεγγραφής χορηγείται στους αιτούντες 
φοιτητές κυπριακής καταγωγής κατά φθίνουσα σειρά 
του συνόλου των μορίων, που συγκεντρώνουν από τα 
κάτωθι κριτήρια: 

Α' Οικονομικά κριτήρια: 

Α1. Δικαιούχος με οικογενειακό εισόδημα για το προη¬ 
γούμενο φορολογικό έτος, που δεν υπερβαίνει το ποσό 
των δέκα χιλιάδων (0 -10.000) ευρώ. (Μόρια 7). 

Α2. Δικαιούχος με οικογενειακό εισόδημα για το προη¬ 
γούμενο φορολογικό έτος, που δεν υπερβαίνει το ποσό 
των είκοσι χιλιάδων (10.000,01-20.000) ευρώ (Μόρια 6). 

Α3. Δικαιούχος με οικογενειακό εισόδημα για το προη¬ 
γούμενο φορολογικό έτος, που δεν υπερβαίνει το ποσό 
των τριάντα χιλιάδων (20.000,01 - 30.000) ευρώ. (Μόρια 5). 

Α4. Δικαιούχος με οικογενειακό εισόδημα για το προη¬ 
γούμενο φορολογικό έτος, που δεν υπερβαίνει το ποσό 
των σαράντα χιλιάδων (40.000) ευρώ, (30.00,01 έως 
40.000 Ευρώ). (Μόρια 4). 

Α5. Δικαιούχος με οικογενειακό εισόδημα, για το προ¬ 
ηγούμενο φορολογικό έτος, που δεν υπερβαίνει το ποσό 
των πενήντα χιλιάδων (50.000) ευρώ, (40.000,01 -50.000). 
(Μόρια 3). 

Α6. Δικαιούχος με οικογενειακό εισόδημα για το προη¬ 
γούμενο φορολογικό έτος, που δεν υπερβαίνει το ποσό 
των εξήντα χιλιάδων (60.000) ευρώ, (50.000,01 -60.000). 
(Μόρια 2). 

Εισόδημα άνω των 60.000 ευρώ δεν μοριοδοτείται. 

Η φορολογική δήλωση και κάθε τροποποίηση αυτής 
πρέπει να έχει υποβληθεί μέχρι την οριστική υποβολή 
της αίτησης μετεγγραφής. 

Β' Κοινωνικά κριτήρια 

Β1. Δικαιούχος με αναπηρία 67% ή πάσχων από ασθέ¬ 
νεια που αναφέρεται στο παράρτημα της υπ' αριθμ. 
Φ. 151/17897/Β6/2014 (Β' 358) κοινή υπουργική από¬ 
φαση, όπως αυτή εκάστοτε τροποποιείται και ισχύει 
(Μόρια 5) 

Β2. Δικαιούχος ορφανός και από τους δύο γονείς. (Μό¬ 
ρια 3). 

Β3. Δικαιούχος μέλος πολύτεκνης οικογένειας. (Μόρια 2). 

Β4. Δικαιούχος μέλος τρίτεκνης οικογένειας. (Μόριο 1). 

Β5. Δικαιούχος ορφανός από τον έναν γονέα. (Μόριο 1). 

Β6. Δικαιούχος μη αναγνωρισμένο τέκνο άγαμης μη¬ 
τέρας. (Μόριο 1). 

Β7. Δικαιούχος με γονείς, τέκνα, αδέλφια ή σύζυγο 
που έχουν αναπηρία 67% και άνω, όπως αυτή έχει πι¬ 
στοποιηθεί από ιατροσυμβούλιο της Κύπρου ή πάσχουν 
από παθήσεις που αναφέρονται στο παράρτημα της υπ' 
αριθμ. Φ. 151/17897/Β6/2014 (Β' 358) κοινής υπουργικής 
απόφασης, όπως αυτή εκάστοτε τροποποιείται και ισχύ¬ 
ει και πιστοποιούνται από Δημόσιο Ιατρικό Λειτουργό 
της Κύπρου (μόριο 1). Ο αϊτών λαμβάνει το ανωτέρω 
οριζόμενο ένα (1) μόριο, ανεξαρτήτως του αριθμού των 
ατόμων που περιλαμβάνονται στις ανωτέρω αναφερό- 
μενες περιπτώσεις. 




Τεύχος ΒΊ 241/11.04.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Σε περίπτωση ισοβαθμίας κατά την ανωτέρω μοριο- 
δότηση μετεγγραφή χορηγείται στον αιτούντα που συ¬ 
γκεντρώνει υψηλότερη μοριοδότηση από τα κοινωνικά 
κριτήρια. 

Άρθρο 3 

1. Μετά την ολοκλήρωση της διαδικασίας εγγραφής 
των πρωτοετών φοιτητών των ειδικών κατηγοριών, με τις 
οποίες εισάγονται οι φοιτητές κυπριακής καταγωγής στα 
ημεδαπά ΑΕΙ και ΑΕΑ και σε αποκλειστική προθεσμία, 
που ανακοινώνεται από το Υπουργείο Παιδείας, Έρευνας 
και Θρησκευμάτων (ΥΠΠΕΘ), όσοι φοιτητές κυπριακής 
καταγωγής επιθυμούν να μετεγγραφούν, υποβάλλουν 
μέσω εφαρμογής του ΥΠΠΕΘ, ηλεκτρονική αίτηση, στην 
οποία δηλώνουν το αντίστοιχο Τμήμα, στο οποίο επι¬ 
θυμούν να μετεγγραφούν και όσα από τα κριτήρια, που 
αναφέρονται στο άρθρο 2 της παρούσης υπουργικής 
απόφασης, για τα οποία δύνανται να μοριοδοτηθούν.Το 
Τμήμα, στο οποίο αιτούνται μετεγγραφής θα πρέπει να 
εδρεύει στην περιφέρεια όπου φοιτά ή διαμένει το πρό¬ 
σωπο της παραγράφου 1, του άρθρου 2 της παρούσης. 
Στην ανωτέρω ηλεκτρονική αίτηση οι δικαιούχοι μετεγ¬ 
γραφής δεσμεύονται να υποβάλλουν τα δικαιολογητικά 
του άρθρου 4 της παρούσης υπουργικής απόφασης, που 
αποδεικνύουν τη συνδρομή των δηλωθέντων κριτηρί¬ 
ων μοριοδότησης. Η ηλεκτρονική αίτηση μετεγγραφής 
επέχει θέση υπεύθυνης δήλωσης κατά την έννοια και με 
τις συνέπειες του ν. 1599/1986 (Α' 75). 

2. Μετά τη λήξη της προθεσμίας υποβολής των αιτή¬ 
σεων και την επεξεργασία αυτών, καταρτίζεται ονομα¬ 
στικός πίνακας ανά Σχολή ή Τμήμα των αιτούντων τη 
χορήγηση μετεγγραφής φοιτητών κυπριακής καταγωγής 
στα ημεδαπά ΑΕΙ και ΑΕΑ κατά φθίνουσα σειρά των μο¬ 
ρίων, που συγκέντρωσαν σύμφωνα με τα μοριοδοτού- 
μενα κριτήρια του άρθρου 2 της παρούσης υπουργικής 
απόφασης. 

3.0 Υπουργός Παιδείας, Έρευνας και Θρησκευμάτων 
κυρώνει τον πίνακα με την επιφύλαξη του ελέγχου των 
δικαιολογητικών, που οι επιτυχόντες δεσμεύτηκαν στην 
αίτησή τους να προσκομίσουν προκειμένου να ελεγ¬ 
χθούν στα ΑΕΙ, σύμφωνα μετά κατωτέρω αναφερόμενα. 

4. Η ανωτέρω απόφαση κύρωσης του πίνακα των δι¬ 
καιούχων μετεγγραφή ανά Σχολή ή Τμήμα κοινοποιείται 
στις Γραμματείες των Σχολών/Τμημάτων. Οι μετεγγραφέ- 
ντες ενημερώνονται μέσω του ηλεκτρονικού πληροφο¬ 
ριακού συστήματος και καλούνται να προσκομίσουν στη 
Γραμματεία της Σχολής ή του Τμήματος υποδοχής όλα 
τα δικαιολογητικά, που είχαν δεσμευτεί με την αίτησή 
τους ότι θα υποβάλλουν. 

5. Οι Γραμματείες των Σχολών/Τμημάτων ενημερώ¬ 
νουν το συντομότερο δυνατό τον υποψήφιο της ανω¬ 
τέρω κατηγορίας μετά από τον έλεγχο των δικαιολογη- 
τικών του φακέλου του, εάν γίνεται δεκτός για εγγραφή 
στη Σχολή/Τμήμα υποδοχής, ώστε να προβεί στις απα¬ 
ραίτητες ενέργειες για τη διαγραφή του από τη Σχολή/ 
Τμήμα προέλευσης και την ολοκλήρωση της εγγραφής 
του στη Σχολή/Τμήμα υποδοχής. Οι υποψήφιοι της κα¬ 
τηγορίας αυτής υποβάλλουν τα οριζόμενα στο άρθρο 4 
της παρούσης υπουργικής απόφασης δικαιολογητικά. 


6. Σε περίπτωση που η δήλωση από τον αιτούντα των 
στοιχείων της αίτησης, που συνιστούν προϋπόθεση για 
τη χορήγηση της μετεγγραφής καθώς και η συνδρομή 
των μοριοδοτημένων κριτηρίων δεν αποδειχθεί από τα 
υποβληθέντα δικαιολογητικά, η Γραμματεία του Τμή¬ 
ματος/Σχολής ενημερώνει περί τούτου εγγράφως το 
Υπουργείο Παιδείας, Έρευνας και θρησκευμάτων και 
καλείται ο αϊτών μετεγγραφή, που έπεται στην κατάταξη 
του ανωτέρω πίνακα μετεγγραφομένων. 

7. Εφόσον κατά τον έλεγχο των δικαιολογητικών δι¬ 
απιστωθεί ότι έχουν δηλωθεί από τον αιτούντα μετεγ¬ 
γραφή μοριοδοτούμενα κριτήρια που δεν ισχύουν, η 
μετεγγραφή χορηγείται εάν το άθροισμα των μορίων, 
για τα κριτήρια που έχουν επαληθευτεί, είναι μεγαλύ¬ 
τερο ή ίσο του συνόλου των μορίων, που συγκέντρωσε 
ο τελευταίος μετεγγραφόμενοςτου ανωτέρω πίνακα. 

9. Οι μετεγγραφόμενοι φοιτητές μπορούν να κάνουν 
χρήση των διατάξεων του άρθρου 35 του ν. 4115/2013 
(Α' 24) για την αναγνώριση μαθημάτων. 

Άρθρο 4 

Οι δικαιούχοι μετεγγραφής φοιτητές στα ημεδαπά ΑΕΙ 
και ΑΕΑ κυπριακής καταγωγής καλούνται από τις Σχο¬ 
λές ή τα Τμήματα, για τα οποία έχουν υποβάλει αίτηση 
μετεγγραφής να υποβάλλουν τα κάτωθι δικαιολογητικά 
από τα οποία προκύπτει η συνδρομή των κριτηρίων των 
στοιχείων δ), ε), στ), η) και θ) της παρ. 7 του άρθρου 21 
του ν. 4332/2015 (Α'76) και του άρθρου 2 της παρούσης 
υπουργικής απόφασης, για τα οποία έχουν μοριοδοτηθεί: 

1. Εκτύπωση της ηλεκτρονικής αίτησης μετεγγραφής. 

2. Έγγραφο των αρμοδίων διοικητικών αρχών της 
Κύπρου, από το οποίο προκύπτει το οικογενειακό εισό¬ 
δημα του δικαιούχου μετεγγραφή φοιτητή κυπριακής 
καταγωγής. 

3. Βεβαίωση εγγραφής στο Τμήμα προέλευσης. 

4. Πρόσφατο πιστοποιητικό οικογενειακής κατάστα¬ 
σης, εάν ο φοιτητής έχει μοριοδοτηθεί ως πολύτεκνος ή 
τρίτεκνος ή μη αναγνωρισμένο τέκνο άγαμης μητέρας. 

5. Ληξιαρχική πράξη θανάτου του αποβιώσαντος γο¬ 
νέα, εάν ο φοιτητής έχει μοριοδοτηθεί ως ορφανός από 

τον ένα ή και από τους δύο γονείς. 

6. Πιστοποιητικό από ιατροσυμβούλιο της Κύπρου, 
στην περίπτωση που ο αϊτών μοριοδοτείται λόγω ανα¬ 
πηρίας 67% και άνω του ιδίου ή των γονέων ή τέκνων ή 
αδελφών ή συζύγων. 

7. Πιστοποιητικό από Δημόσιο Ιατρικό Λειτουργό της 
Κύπρου, στην περίπτωση που ο αϊτών δηλώνει ότι πάσχει 
ο ίδιος ή έχει γονείς, τέκνα, αδέλφια ή σύζυγο, οι οποίο 
ι πάσχουν από παθήσεις, που αναφέρονται στο παράρ¬ 
τημα της με αρ. Φ. 151/17897/Β6/2014 (Β'358) κοινής 
υπουργικής απόφασης, όπως εκάστοτε τροποποιείται 
και ισχύει. Στο εν λόγω πιστοποιητικό δέον όπως ανα- 
φέρεται επακριβώς η πάθηση, όπως αυτή ορίζεται στην 
ανωτέρω κοινή υπουργική απόφαση. 

8. Βεβαίωση Τμήματος ή Σχολής, από την οποία προ¬ 
κύπτει ότι ο/η αδελφός/ή, σύζυγος, γονέας ή τέκνο είναι, 
κατά την ημερομηνία υποβολής της αίτησης μετεγγρα¬ 
φής, φοιτητής του προπτυχιακού ή μεταπτυχιακού προ¬ 
γράμματος σπουδών σε ημεδαπό ΑΕΙ. 

9. Βεβαίωση μόνιμης κατοικίας αδελφού ή συζύγου ή 
γονέα ή τέκνου, από την οποία προκύπτει ότι διαμένει 
μόνιμα στην Ελλάδα τα τελευταία 5 έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 27 Μαρτίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. Φ.151/51196/Α 5 (2) 

Εισαγωγή υποψηφίων στην Εισαγωγική Κατεύ¬ 
θυνση Μουσουλμανικών Σπουδών του Τμήμα¬ 
τος Θεολογίας του Αριστοτελείου Πανεπιστημί¬ 
ου Θεσσαλονίκης με ειδικές εξετάσεις. 

Έχοντας υπόψη: 

1. α) τις διατάξεις του άρθρου 2 παρ. 3 εδ. γ' του ν. 
2525/1997 (ΦΕΚ 188 Α'), όπως αντικαταστάθηκε με την 
παράγραφο 2 του άρθρου 1 του ν. 2909/2001 (ΦΕΚ 90 Α'), 

β) τις διατάξεις των άρθρων 36 έως 39 του ν. 3536/2007 
(ΦΕΚ 42 Α'), όπως αυτά αντικαταστάθηκαν από το άρθρο 
53 του ν. 4115/2013 (ΦΕΚ24Α - ) και συμπληρώθηκαν από 
το άρθρο 6 του ν. 4283/2014 (ΦΕΚ 189 Α'), και ειδικότερα 
την παρ. 2 του άρθρου 36 του ν. 3536/2007, η οποία ορί¬ 
ζει τα γενικά προσόντα των Ιεροδιδασκάλων Ισλαμικής 
Θρησκείας και ιδίως το να είναι κάτοχοι πτυχίου Ισλαμι- 
κών Σπουδών Ανώτατης Θεολογικής Σχολής της ημε¬ 
δαπής ή αλλοδαπής αναγνωρισμένου από το ΔΟΑΤΑΠ, 
γ) τις διατάξεις του π.δ. 45/2016 (ΦΕΚ 69 Α) Ίδρυση 
Εισαγωγικής κατεύθυνσης Μουσουλμανικών Σπουδών 
στο τμήμα Θεολογίας της Θεολογικής σχολής του ΑΠΘ, 
δ) τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα όπως 
κυρώθηκε με το άρθρο πρώτο του π.δ. 63/2005 (ΦΕΚ 98 
Α'), κατ’ εφαρμογή της οποίας βεβαιώνεται ότι από τις 
διατάξεις της απόφασης αυτής δεν προκαλείται δαπάνη 
σε βάρος του Κρατικού Προϋπολογισμού, 
ε) τις διατάξεις του αρ. 42 και 43 του π.δ. 114/2014 
«Οργανισμός Υπουργείου Παιδείας και Θρησκευμάτων» 
όπως τροποποιήθηκε και ισχύει (ΦΕΚ 181 Α'), 
στ) Το π.δ. 125/2016 (Φ.Ε.Κ. 210 Α'), «Διορισμός Υπουρ¬ 
γών, Αναπληρωτών Υπουργών και Υφυπουργών», 

2. το υπ' αριθ. Πρωτ. 1950/16-06-2016 έγγραφο του 
ΤμήματοςΘεολογίαςτου Αριστοτελείου Πανεπιστημίου 
Θεσσαλονίκης, 

3. τον ιδιαίτερο χαρακτήρα και τη φύση του γνωστικού 
αντικειμένου της Εισαγωγικής Κατεύθυνσης Μουσουλ¬ 
μανικών Σπουδών του Τμήματος Θεολογίας του Αριστο- 
τελείου Πανεπιστημίου Θεσσαλονίκης, 

4. τη συνάφεια του διδακτικού αντικειμένου των Ιε¬ 
ροδιδασκάλων Ισλαμικής Θρησκείας με το γνωστικό 
αντικείμενο της Εισαγωγικής Κατεύθυνσης, 

5. την επείγουσα ανάγκη ρύθμισης για την απόκτηση 
των απαιτούμενων προσόντων των ήδη υπηρετούντων 
Ιεροδιδασκάλων Ισλαμικής Θρησκείας των άρθρων 36 
έως 39 του ν. 3536/2007 (ΦΕΚ 42 Α'), όπως αυτά αντι¬ 


καταστάθηκαν από το άρθρο 53 του ν. 4115/2013 
(ΦΕΚ 24 Α') και συμπληρώθηκαν από το άρθρο 6 του 
ν. 4283/2014 (ΦΕΚ 189 Α'), στα δημόσια σχολεία πρω¬ 
τοβάθμιας και δευτεροβάθμιας εκπαίδευσης στη Θράκη 
αλλά και στα Μουσουλμανικά Ιεροσπουδαστήρια της 
Θράκης, αποφασίζουμε: 

Άρθρο 1. 

Δικαίωμα συμμετοχής στις ειδικές εξετάσεις 

Δικαίωμα συμμετοχής στις ειδικές εξετάσεις για την 
εισαγωγή στο πρώτο έτος σπουδών της Εισαγωγικής 
Κατεύθυνσης Μουσουλμανικών Σπουδών του Τμήματος 
Θεολογίας του Αριστοτελείου Πανεπιστημίου Θεσσα¬ 
λονίκης έχουν οι κάτοχοι απολυτηρίου Λυκείου ή άλ¬ 
λου σχολείου Δευτεροβάθμιας Εκπαίδευσης, εφόσον 
έχουν συμπληρώσει προϋπηρεσία τουλάχιστον εννέα 
(9) μηνών σε θέση Ιεροδιδασκάλου Ισλαμικής Θρησκείας 
των άρθρων 36 έως 39 του ν. 3536/2007 (ΦΕΚ 42 Α'), 
όπως αυτά αντικαταστάθηκαν από το άρθρο 53 του 
ν. 4115/2013 (ΦΕΚ 24 Α') και συμπληρώθηκαν από το 
άρθρο 6 του ν. 4283/2014 (ΦΕΚ 189 Α'), και είναι από¬ 
φοιτοι της Ε.Π.Α.Θ (Ειδική Παιδαγωγική Ακαδημία Θεσ¬ 
σαλονίκης ). 

2.0 αριθμός των εισακτέων μέσω των ειδικών εξετά¬ 
σεων καθορίζεται στους δεκαπέντε (15) κατ’ έτος, καθ' 
υπέρβαση του αριθμού εισακτέων με τις διαδικασίες των 
πανελλαδικών εξετάσεων. 

Άρθρο 2. 

Προκήρυξη ειδικών εξετάσεων 

1. Οι ειδικές εξετάσεις θα πραγματοποιούνται κατά το 
τρίτο δεκαήμερο του Ιουνίου. 

2. Τις ειδικές εξετάσεις εισαγωγής προκηρύσσει η 
Σύγκλητος του Αριστοτελείου Πανεπιστημίου Θεσσα¬ 
λονίκης. 

3. Η προκήρυξη, η αίτηση συμμετοχής και οι ημερο¬ 
μηνίες υποβολής των αιτήσεων θα αναρτώνται στην 
ιστοσελίδα του Τμήματος Θεολογίας του Αριστοτελείου 
Πανεπιστημίου Θεσσαλονίκης και της Περιφερειακής 
Διεύθυνσης Πρωτοβάθμιας και Δευτεροβάθμιας Εκπαί¬ 
δευσης Ανατολικής Μακεδονίας-Θράκης. 

Άρθρο 3. 

Δικαιολογητικά, χρόνος και τόπος υποβολής τους 

Ι.Τα δικαιολογητικά των υποψηφίων για τη συμμετοχή 
στις ειδικές εξετάσεις υποβάλλονται από τον ίδιο τον 
υποψήφιο ή από νόμιμα εξουσιοδοτημένο εκπρόσωπό 
του κάθε χρόνο και είναι τα εξής: α) Αίτηση συμμετο¬ 
χής, β) απολυτήριο Λυκείου γ) Τίτλος σπουδών Ε.Π.Α.Θ, 
δ) Βεβαίωση της οικείας Διεύθυνσης Δευτεροβάθμιας 
Εκπαίδευσης από την οποία να προκύπτει η υπηρεσία 
του υποψηφίου σε θέση Ιεροδιδασκάλου Ισλαμικής 
Θρησκείας των άρθρων 36 έως 39 του ν. 3536/2007 
(ΦΕΚ 42 Α'), όπως αυτά αντικαταστάθηκαν από το άρθρο 
53 του ν. 4115/2013 (ΦΕΚ24Α') και συμπληρώθηκαν από 
το άρθρο 6 του ν. 4283/2014 (ΦΕΚ 189 Α'), τουλάχιστον 
επί εννέα (9) μήνες, ε) Δύο (2) μικρές φωτογραφίες του 
υποψηφίου. 

2. Τα απαιτούμενα δικαιολογητικά υποβάλλονται στη 
Γραμματεία του Τμήματος Θεολογίας του Αριστοτελεί- 
ου Πανεπιστημίου Θεσσαλονίκης στις ημερομηνίες της 
παρ. 3 του άρθρου 2. 

Άρθρο 4. 

Επιτροπή Ειδικών Εξετάσεων 

1. Η Επιτροπή Ειδικών Εξετάσεων, η οποία είναι υπεύ¬ 
θυνη για τη διενέργεια των ειδικών εξετάσεων, συγκρο¬ 
τείται με Απόφαση του Τμήματος Θεολογίας του Αρι- 
στοτελείου Πανεπιστημίου Θεσσαλονίκης τουλάχιστον 
είκοσι (20) ημέρες πριν την ημερομηνία διεξαγωγής τους. 

2. Η Επιτροπή Ειδικών Εξετάσεων είναι τριμελής και 
τα μέλη της ορίζονται μεταξύ των διδασκόντων στην 
Εισαγωγική Κατεύθυνση Μουσουλμανικών Σπουδών με 
απόφαση του Τμήματος Θεολογίας του Αριστοτελείου 
Πανεπιστημίου Θεσσαλονίκης. Με την ίδια απόφαση ορί¬ 
ζεται ένα εκ τριών μελών ως πρόεδρος της Επιτροπής και 
ο γραμματέας της Επιτροπής και ο αναπληρωτής του. 

3. Δεν μπορεί να συμμετάσχει στην Επιτροπή Ειδικών 
Εξετάσεων όποιος έχει σύζυγο ή άλλο πρόσωπο, που 
συνδέεται μαζί του με σχέση συγγένειας εξ αίματος ή 
εξ αγχιστείας μέχρι τρίτου βαθμού και εξετάζεται στις 
ειδικές εξετάσεις. Για τη μη ύπαρξη κωλύματος υποβάλ¬ 
λεται υπεύθυνη δήλωση στον πρόεδρο της Επιτροπής. 

4. Το λεπτομερές πρόγραμμα, η διάρκεια των εξετάσε¬ 
ων, ο ορισμός επιτηρητών καθώς και κάθε άλλη λεπτο¬ 
μέρεια σχετική με τους όρους και τον τρόπο διεξαγω¬ 
γής των εξετάσεων και της διαδικασίας βαθμολόγησης, 
καθορίζεται με απόφαση της Επιτροπής Ειδικών Εξετά¬ 
σεων, η οποία κοινοποιείται στο Υπουργείο Παιδείας, 
Έρευνας και Θρησκευμάτων. 

Το πρόγραμμα, ο τόπος και ο χρόνος διεξαγωγής των 
εξετάσεων καθώς και κάθε άλλη λεπτομέρεια αναρτάται 
στην ιστοσελίδα του Τμήματος και στην ιστοσελίδα της 
Περιφερειακής Διεύθυνσης Πρωτοβάθμιας και Δευτερο¬ 
βάθμιας Εκπαίδευσης Ανατολικής Μακεδονίας - Θράκης 
το αργότερο δέκα μέρες (10) πριν από την έναρξη των 
εξετάσεων. 

5. Η Επιτροπή των Ειδικών Εξετάσεων έχει την γενική 
ευθύνη των εξετάσεων και αποφασίζει για κάθε λεπτο¬ 
μέρεια που προκύπτει από την εφαρμογή της παρούσας 
υπουργικής απόφασης. 

Άρθρο 5. 

Διεξαγωγή εξετάσεων - Βαθμολόγηση 

1. Οι υποψήφιοι για εισαγωγή στο πρώτο έτος σπου¬ 
δών του Τμήματος «Εισαγωγική Κατεύθυνση Μουσουλ¬ 
μανικών Σπουδών», εξετάζονται γραπτά σε τουλάχιστον 
τρία (3) μαθήματα τα οποία ορίζονται με απόφαση του 
Τμήματος Θεολογίαςτου Αριστοτελείου Πανεπιστημίου 
Θεσσαλονίκης. 

2. Κάθε μέλος της Επιτροπής Ειδικών Εξετάσεων βαθ¬ 
μολογεί με έναν ακέραιο αριθμό και με βαθμολογική 
κλίμακα από ένα (1) έως είκοσι (20). 

3. Επανεξέταση, αναβαθμολόγηση ή χορήγηση φω¬ 
τοαντιγράφων των γραπτών των υποψηφίων δεν επι¬ 
τρέπεται. 


Άρθρο 6. 

Έκδοση αποτελεσμάτων, διαδικασία 
και δικαιολογητικά εγγραφής 

1. Μετά το τέλος της βαθμολόγησης και της εξαγωγής 
του γενικού βαθμού όλων των γραπτών των υποψηφίων 
η Ειδική Επιτροπή καταρτίζει και εγκρίνει τον πίνακα με 
την βαθμολογία όλων των εξετασθέντων. 

2. Η επιλογή των εισαγόμενων γίνεται με βάση την 
επίδοσή τους στις ειδικές αυτές εισαγωγικές εξετάσεις 
και κατά φθίνουσα σειρά βαθμολογίας μέχρι τη συμπλή¬ 
ρωση του αριθμού θέσεων εισακτέων του Τμήματος. 

3. Σε περίπτωση ισοβαθμίας, για την πλήρωση της 
τελευταίας θέσης, διενεργείται κλήρωση μεταξύ των 
υποψηφίων. 

4.0 τελικός πίνακας αξιολόγησης υποβάλλεται για έγκρι¬ 
ση στη Γενική Συνέλευση του τμήματος Θεολογίας του Αρι- 
στοτελείου Πανεπιστημίου Θεσσαλονίκης, κοινοποιείται 
στο Υπουργείο Παιδείας, Έρευνας και Θρησκευμάτων και 
αναρτάται στην ιστοσελίδα του Τμήματος και της Περιφε¬ 
ρειακής Διεύθυνσης Πρωτοβάθμιας και Δευτεροβάθμιας 
Εκπαίδευσης Ανατολικής Μακεδονίας-Θράκης. 

5. Οι ημερομηνίες εγγραφής δημοσιεύονται στην ιστο¬ 
σελίδα του Τμήματος Θεολογίαςτου Αριστοτελείου Πα¬ 
νεπιστημίου Θεσσαλονίκης. 

6. Η αίτηση για την εγγραφή υποβάλλεται στη Γραμμα¬ 
τεία του Τμήματος Θεολογίαςτου Αριστοτελείου Πανε¬ 
πιστημίου Θεσσαλονίκης, εντός δέκα ημερών, από την 
ανάρτηση του πίνακα εισακτέων είτε από τον ίδιο τον 
επιτυχόντα είτε από άλλο πρόσωπο εξουσιοδοτημένο 
με έγγραφο το οποίο φέρει βεβαίωση γνησιότητας της 
υπογραφής του αιτούντος από οποιαδήποτε αρμόδια 
αρχή, συμβολαιογράφο ή δικηγόρο. 

7. Για την εγγραφή στοΤμήμα απαιτείται ο τίτλος από¬ 
λυσης του Σχολείου από το οποίο αποφοίτησε ο υποψή¬ 
φιος. Εφόσον κατατεθεί ο πρωτότυπος τίτλος μπορεί να 
αποσυρθεί με την κατάθεση αντίστοιχου αποδεικτικού. 

8. Κατά την εγγραφή ο υποψήφιος υποβάλλει υπεύθυνη 
δήλωση του ν. 1599/1986 για τη μη εγγραφή του σε άλλη 
Σχολή ή Τμήμα τηςΤριτοβάθμιας Εκπαίδευσης στην Ελλάδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 23 Μαρτίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


(3) 

Επιβολή πολλαπλών τελών στον ΑΚ5ΗΕϋ ΑΒΚΑΚ 
του ΜίΙΗΜΜΑΘ ΑΚ5ΗΕΘ. 

Με την αριθμ. 278/2015/27-03-2017 καταλογιστική 
πράξη του Προϊσταμένου του Α'Τελωνείου Πειραιά κατα¬ 
λογίζονται σε βάρος του ΑΚ5ΗΕΘ ΑΒΚΑΚτου ΜΙΙΗΜΜΑϋ 
ΑΒ5ΗΕΩ, αγνώστου διαμονής, τα παρακάτω ποσά: 
ΠΟΛΛΑΠΛΟ ΤΕΛΟΣ: 1500,00 ΕΥΡΩ 
Τ.Χ.(2%): 30.00 ΕΥΡΩ 

Ο.Γ.Α. (20% επίΤ.Χ.): 6,00 ΕΥΡΩ 

Σύνολο: 1536,00 ΕΥΡΩ 

Ήτοι χίλια πεντακόσια τριάντα έξι ευρώ. 

Το ανωτέρω ποσό επεβλήθη για υπόθεση λαθρεμπο¬ 
ρίας καπνικών (79 πακέτα τσιγάρα και 2 συσκευασίες 
καπνού 50 γραμ. εκάστη), σύμφωνα με τις διατάξεις των 
άρθρων 142 παρ. 2, 155 παρ. 1 (α) και (β), 2 (ζ) και 150 
παρ. 1 του ν. 2960/2001 και δημοσιεύεται σύμφωνα με τις 
διατάξεις του άρθρου 152 παρ. 5 του ίδιου ως άνω νόμου. 

Ο Προϊστάμενος 
ΑΘΑΝΑΣΙΟΣ ΧΑΛΒΑΝΤΖΗΣ 


(4) 

Επιβολή πολλαπλών τελών στον ΑΌΒΕΡ ΑΗ5ΑΝ 
του ΜΙΙΗΜΜΑϋ Α5ΗΡΑΡ. 

Με την αριθμ. 246/2015/27-03-2017 καταλογιστική 
πράξη του Προϊσταμένου του Α' Τελωνείου Πειραιά κατα¬ 
λογίζονται σε βάρος του ΑΘΒΕΚ ΑΗ5ΑΝ του ΜυΗΜΜΑΘ 
Α5ΗΒΑΡ, αγνώστου διαμονής, τα παρακάτω ποσά: 

ΠΟΛΛΑΠΛΟ ΤΕΛΟΣ: 4.899,99 ΕΥΡΩ 

Τ.Χ.(2%): 98,00 ΕΥΡΩ 

Ο.Γ.Α. (20% επί Τ.Χ.): 19,60 ΕΥΡΩ 

Σύνολο: 5.017,59 ΕΥΡΩ 

Ήτοι πέντε χιλιάδες δεκαεπτά ευρώ και πενήντα εννέα 
λεπτά. 

Το ανωτέρω ποσό επεβλήθη για υπόθεση λαθρεμπορί¬ 
ας καπνικών (460 πακέτα τσιγάρα διαφόρων σημάτων), 
σύμφωνα με τις διατάξεις των άρθρων 142 παρ. 2,155 
παρ. 1(α) και (β), 2 (ζ) και 150 παρ. 1 του ν. 2960/2001 
και δημοσιεύεται σύμφωνα με τις διατάξεις του άρθρου 
152 παρ. 5 του ίδιου ως άνω νόμου. 

Ο Προϊστάμενος 
ΑΘΑΝΑΣΙΟΣ ΧΑΛΒΑΝΤΖΗΣ 


(5) 

Επιβολή πολλαπλών τελών στον ΜΙΙΗΑΜΜΑϋ 
5ΗΑΜΚΑΙΖτου ΝΑΪΛ/ΑΖ. 

Με την αριθμ. 253/2015/27-03-2017 καταλογιστική 
πράξη του Προϊσταμένου του Α' Τελωνείου Πειραιά κα¬ 
ταλογίζονται σε βάροςτου ΜυΗΑΜΜΑϋ 5ΗΑΜΚΑΙΖτου 
ΝΑ1Α/ΑΖ, αγνώστου διαμονής, τα παρακάτω ποσά: 
ΠΟΛΛΑΠΛΟ ΤΕΛΟΣ: 1500,00 ΕΥΡΩ 

Τ.Χ.(2%): 30.00 ΕΥΡΩ 

Ο.Γ.Α. (20% επί Τ.Χ.): 6,00 ΕΥΡΩ 

Σύνολο: 1536,00 ΕΥΡΩ 

Ήτοι χίλια πεντακόσια τριάντα έξι ευρώ. 

Το ανωτέρω ποσό επεβλήθη για υπόθεση λαθρεμπο¬ 
ρίας καπνικών (112 πακέτα τσιγάρα και 1 συσκευασία 
καπνού 50 γραμ.), σύμφωνα με τις διατάξεις των άρθρων 
142 παρ. 2,155 παρ. 1 (α) και (β), 2 (ζ) και 150 παρ. 1 του 
ν. 2960/2001 και δημοσιεύεται σύμφωνα με τις διατάξεις 
του άρθρου 152 παρ. 5 του ίδιου ως άνω νόμου. 

Ο Προϊστάμενος 
ΑΘΑΝΑΣΙΟΣ ΧΑΛΒΑΝΤΖΗΣ 


( 6 ) 

Αύξηση ωραρίου εργασίας προσωπικού ΙΔΑΧ 
μειωμένου ωραρίου του Δήμου Ραφήνας -Πι- 
κερμίου. 

Με την 320/05.12.2016 απόφαση του Δημοτικού 
Συμβουλίου του Δήμου Ραφήνας - Πικερμίου που εκ- 
δόθηκε σύμφωνα με τις διατάξεις του άρθρου 8 παρ. 
1 του ν. 4368/2016, κατόπιν της αριθμ. πρωτ. ΠΕΑ 
2949/01.12.2016 αίτησης της Γαβανά Μάρθας του Γε¬ 
ωργίου, της 872/01.02.2017 βεβαίωσης του Δήμου Ρα¬ 
φήνας - Πικερμίου περί μη ύπαρξης ενεργών συμβά¬ 
σεων ορισμένου χρόνου ειδικότητας ΥΕ Καθαριστριών 
Εσωτερικών Χώρων και της 12891/4735/14.03.2017 
εγκριτικής απόφασης της Αποκεντρωμένης Διοίκησης 
Αττικής, αυξάνεται το ωράριο εργασίας της υπαλλήλου 
με σχέση εργασίας ιδιωτικού δικαίου αορίστου χρόνου 
της κ. Γαβανά Μάρθας του Γεωργίου ειδικότητας ΥΕ Κα¬ 
θαριστριών Εσωτερικών Χώρων από 3 ώρες σε 8 ώρες 
εβδομαδιαίως. 

(Αριθμ. βεβ. ύπαρξης πιστώσεων του Δήμου Ραφήνας - 
Πικερμίου: 12645/15.12.2016). 

(Αριθμ. απόφ. Αποκεντρωμένης Διοίκησης Αττικής: 
12891/4735/14.03.2017). 

Η Ασκούσα καθήκοντα Γενικού Γραμματέα 
Αποκεντρωμένης Διοίκησης 

ΚΑΛΛΙΟΠΗ ΚΑΡΔΑΜΙΤΣΗ 


Αριθμ. 52517 _ (7) 

Τροποποίηση της συστατικής πράξης του 
Ν.Π.Δ.Δ. «Νομικό Πρόσωπο Δημοσίου Δικαίου 
Παιδείας, Πολιτισμού, Αθλητισμού Σικυωνίων «Η 
ΜΗΚΩΝΗ »» του Δήμου Σικυωνίων. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/τ. Α'/ 
30-5-1997) «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για τηνΤοπικής Αυτοδιοίκη¬ 
ση και άλλες διατάξεις». 

2. Τις διατάξεις των άρθρων 239, 240 και 241 του 
ν. 3463/2006 (ΦΕΚ 114/τ. Α78-6-2006) «Κύρωση του Κώ¬ 
δικα Δήμων και Κοινοτήτων». 

3. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 
τικά Όργανα» που κυρώθηκε με το άρθρο πρώτο του 
π.δ. 63/2005 (ΦΕΚ 98/τ. Α722-4-2005). 

4. Τις διατάξεις του ν. 3852/2010 (ΦΕΚ 87/τ. Α'/ 
7-6-2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
και ιδίως των άρθρων 103 και 280 παρ. ι. 

5. Τις διατάξεις του άρθρου 16 του ν. 4147/2013 
(ΦΕΚ 98/τ. Α726-4-2013). 

6. Τις διατάξεις του άρθρου 8 του π.δ. 139/2010 
(ΦΕΚ 232/τ. Α727-12-2010) «Οργανισμός της Αποκε- 

ντρωμένης Διοίκησης Πελοποννήσου, Δυτικής Ελλάδας 
και Ιονίου». 

7. Τις διατάξεις του άρθρου 56 του ν. 4257/2014 
(ΦΕΚ 93/τ.Α'/14-4-2014). 

8. Την Πράξη 4 της 6ης-2-2015 του Υπουργικού Συμ¬ 
βουλίου (ΦΕΚ 24/τ. Α76-2-2015). 

9. Την αριθμ. 322/2011 απόφαση του Δημοτικού Συμ¬ 
βουλίου Σικυωνίων αναφορικά με τη συγχώνευση των 
Νομικών Προσώπων Δημοσίου Δικαίου του Δήμου σε 
ένα Νομικό Πρόσωπο με την επωνυμία «Νομικό Πρόσω¬ 
πο Δημοσίου Δικαίου Παιδείας, Πολιτισμού, Αθλητισμού 
Σικυωνίων «Η ΜΗΚΩΝΗ»» η οποία κρίθηκε νόμιμη με 
την αριθμ. 2032/24.8.2011 απόφαση της Υπηρεσίας και 
δημοσιεύτηκε στο ΦΕΚ 2199/τ. Β730.9.2011. 

10. Την αριθμ. 6/2013 απόφαση του Δημοτικού Συμ¬ 
βουλίου του Δήμου Σικυωνίων αναφορικά με την τρο¬ 
ποποίηση της συστατικής πράξηςτου ανωτέρω Ν.Π.Δ.Δ., 
ως προς το μέρος που αφορά τους πόρους αυτού και 
ειδικότερα την ετήσια τακτική επιχορήγηση του Δήμου 
η οποία μειώθηκε από το ποσό των 200.000,00 € στο 
ποσό των 150.000,00 €. 

11. Την αριθμ. 85058/6975/13/15.1.2014 (ΦΕΚ 132/ 
τ.Β727.1.2014) απόφαση της Υπηρεσίας με την οποία 
εγκρίθηκε η αριθμ. 6/2013 απόφαση του Δημοτικού 
Συμβουλίου Σικυωνίων. 

12. Την αριθμ. 393/2013 απόφαση του Δημοτικού Συμ¬ 
βουλίου του Δήμου Σικυωνίων αναφορικά με την τρο¬ 
ποποίηση της συστατικής πράξης του εν λόγω Ν.Π.Δ.Δ., 
ως προς το μέρος που αφορά τους πόρους αυτού και 
ειδικότερα την ετήσια τακτική επιχορήγηση του Δήμου 
η οποία μειώθηκε από το ποσό των 150.000,00 € στο 
ποσό των 100.000,00 €. 

13. Την αριθμ. 2764/7.2.2014 (ΦΕΚ 432/τ. Β721.2.2014) 
απόφαση της Υπηρεσίας με την οποία εγκρίθηκε η 
αριθμ. 393/2013 απόφαση του Δημοτικού Συμβουλίου 
Σικυωνίων. 

14. Την αριθμ. 371/2014 απόφαση του Δημοτικού Συμ¬ 
βουλίου του Δήμου Σικυωνίων αναφορικά με την τρο¬ 
ποποίηση της συστατικής πράξης του εν λόγω Ν.Π.Δ.Δ., 
ως προς το μέρος που αφορά τους πόρους αυτού και 
ειδικότερα την ετήσια τακτική επιχορήγηση του Δήμου 
η οποία μειώθηκε από το έτος 2015 και εφεξής από το 
ποσό των 100.000,00 € στο ποσό των 70.000,00 €. 

15. Την αριθμ. 99696/6337/27.11.2014 (ΦΕΚ 3325/τ. 
Β711.12.2014) απόφαση της Υπηρεσίας με την οποία 
εγκρίθηκε η αριθμ. 371/2014 απόφαση του Δημοτικού 
Συμβουλίου Σικυωνίων. 

16. Την αριθμ. 489/2016 απόφαση του Δημοτικού 
Συμβουλίου του Δήμου Σικυωνίων αναφορικά με την 
τροποποίηση της συστατικής πράξης του Ν.Π.Δ.Δ. «Νο¬ 
μικό Πρόσωπο Δημοσίου Δικαίου Παιδείας, Πολιτισμού, 
Αθλητισμού Σικυωνίων «Η ΜΗΚΩΝΗ»», ως προς το μέρος 
που αφορά τους πόρους αυτού και ειδικότερα την ετήσια 
τακτική επιχορήγηση του Δήμου η οποία αυξάνεται από 
το έτος 2017 και εφεξής από το ποσό των 70.000,00 € 
στο ποσό των 130.000,00 €. 

17. Την αριθμ. 542/2016 απόφαση του Δημοτικού Συμ¬ 
βουλίου Σικυωνίων με την οποία ψηφίστηκε πίστωση 
ποσού 130.000,00 € ως ετήσια τακτική επιχορήγηση του 


Δήμου προς το συγκεκριμένο Νομικό Πρόσωπο, απο¬ 
φασίζουμε: 

Α. Εγκρίνουμε την αριθμ. 489/2016 απόφαση του Δη¬ 
μοτικού Συμβουλίου του Δήμου Σικυωνίων με την οποία 
τροποποιείται η συστατική πράξη του Ν.Π.Δ.Δ. «Νομι¬ 
κό Πρόσωπο Δημοσίου Δικαίου Παιδείας, Πολιτισμού, 
Αθλητισμού Σικυωνίων «Η ΜΗΚΩΝΗ»», που συστάθηκε 
με την αριθμ. 322/2011 απόφαση του Δημοτικού Συμ¬ 
βουλίου (ΦΕΚ 2199/τ. Β730-9-2011) και τροποποιήθηκε 
με τις 6/2013,393/2013 και 371/2014 όμοιες αποφάσεις 
του Δημοτικού Συμβουλίου (αποφάσεις Αποκεντρω¬ 
μένης Διοίκησης Πελοποννήσου, Δυτικής Ελλάδας και 
Ιονίου αρ. 85058/6975/13/15-1-2014 - ΦΕΚ 132/τ. Β727- 
1-2014, 2764/224/7-2-2014 - ΦΕΚ 432/τ. Β721 -2-2014 
και 99696/6337/27.11.2014 (ΦΕΚ 3325/τ. Β711.12.2014) 
99696/6337/27.11.2014 (ΦΕΚ 3325/τ. Β711.12.2014) 
αντίστοιχα) ως προς το μέρος που αφορά τους πόρους 
αυτού και ειδικότερα την ετήσια τακτική επιχορήγηση 
του Δήμου. 

Συγκεκριμένα τροποποιείται η παράγραφος που αφο¬ 
ρά τους πόρους του Νομικού Προσώπου και ειδικότερα 
την ετήσια τακτική επιχορήγηση του Δήμου προς αυτό 
η οποία αυξάνεται από το έτος 2017 και εφεξής από το 
ποσό των 70.000,00 € στο ποσό των 130.000,00 €. 

Β. Κατά τα λοιπά ισχύει η αριθμ. 322/2011 απόφαση 
του Δημοτικού Συμβουλίου Σικυωνίων που δημοσιεύ- 
θηκε στο ΦΕΚ 2199/τ. Β730.9.2011. 

Γ. Από την παρούσα απόφαση προκαλείται από το έτος 
2017 και εφεξής ετήσια δαπάνη σε βάρος των προϋ¬ 
πολογισμών του Δήμου Σικυωνίων ποσού 130.000,00 
€ η οποία και θα βαρύνει τον Κ.Α. 02.00.6715.012 των 
αντίστοιχων προϋπολογισμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 27 Μαρτίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 


Αριθμ. 48154/10004 (8) 

Χορήγηση άδειας ίδρυσης και λειτουργίας Μονά¬ 
δας Φροντίδας Ηλικιωμένων (Μ.Φ.Η.), μη κερδο¬ 
σκοπικού χαρακτήρα με την Επωνυμία Γηροκο¬ 
μείο Γυναικών «ΟΙΚΟΣ ΤΗΣ ΑΓΙΑΣ ΕΛΕΝΗΣ» της 
Ιερός Μονής Οσίου Παταπίου Λουτρακιού. 

Ο ΑΝΤΙ ΠΕΡΙΦΕΡΕΙ ΑΡΧΗΣ ΚΟΡΙΝΘΙΑΣ 

Έχοντας υπόψη: 

1 .Τις διατάξεις του ν. 3852/2010 ΦΕΚ 87/7.6.2010 τεύ¬ 
χος Α « Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης- Πρόγραμμα Καλλικράτης». 

2. Τις διατάξεις του π.δ. 131/2010 (ΦΕΚ 224/Α7 
27-12-2010) «Οργανισμός Περιφέρειας Πελοποννήσου, 
όπως τροποποιήθηκε και ισχύει». 

3. Την υπ’αριθμ. 80951/27377/31-10-2014 (ΦΕΚ3101/ 
18-11-2014) απόφαση του Περιφερειάρχη Πελοπον- 

νήσου περί μεταβίβασης αρμοδιοτήτων στους άμεσα 
εκλεγμένους Αντιπεριφερειάρχες Περιφέρειας Πελο- 
ποννήσου. 

4. Τον ν. 3861 /2010 (ΦΕΚ112/Α713-7-2010) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοικη- 
τικών οργάνων στο διαδίκτυο — Πρόγραμμα Διαύγεια 
και άλλες διατάξεις». 

5. Τις διατάξεις του ν. 2345/1995 «Οργανωμένες υπη¬ 
ρεσίες παροχής προστασίας από φορείς Κοινωνικής 
Πρόνοιας» και άλλες διατάξεις (ΦΕΚ 213/95 τ. Α'). 

6. Την υπ’ αρ. Οικ.2824/11-9-1979 (ΦΕΚ 922/ 
12-10-1979) υπουργική απόφαση (Συγκρότηση Επιτρο¬ 
πών γνωματεύσεως για έκδοση αδειών ιδρύσεως και 
λειτουργίας ιδιωτικών επιχειρήσεων περίθαλψης υπε¬ 
ρηλίκων). 

7. Την υπ’ αριθμ. 31732/6507/15-2-2016 απόφαση του 
αντιπεριφερειάρχη Π.Ε. Κορινθίας «περί Συγκρότησης 
Επιτροπής γνωμοδότησης για την καταλληλότητα των 
χώρων και των άλλων προϋποθέσεων για τη χορήγηση 
άδειας ίδρυσης και λειτουργίας Μονάδων Φροντίδας 
Ηλικιωμένων (Μ.Φ.Η.) κερδοσκοπικού και μη χαρακτήρα. 

8. Τις διατάξεις του ν. 3844/2010 (ΦΕΚ 63/τ. Α'/ 
3-5-2010) «Προσαρμογή της Ελληνικής νομοθεσίας στην 
Οδηγία 2006/123 του Ευρωπαϊκού Κοινοβουλίου και του 
Συμβουλίου σχετικά με τις υπηρεσίες στην εσωτερική 
αγορά και άλλες διατάξεις. 

9. Τις διατάξεις της αρ. πρωτ. ΠΙγ/Γ.Π.οικ. 123831/ 
9-11-2011, (ΦΕΚ 2661/τ. Β72011) υπουργικής απόφασης, 
ΑΔΑ: 457ΡΘ-2ΡΛ του Υπουργείου Υγείας και Κοινωνικής 
Αλληλεγγύης «Διεκπεραίωση και μέσω των Ενιαίων Κέ¬ 
ντρων Εξυπηρέτησης (ΕΚΕ) της διαδικασίας χορήγησης 
άδειας ίδρυσης, λειτουργίας και αναθεώρησης Μονάδων 
Φροντίδας Ηλικιωμένων κερδοσκοπικού χαρακτήρα από 
ιδιώτες, σε εκτέλεση των διατάξεων του ν. 3844/2010 
(ΦΕΚ 63/Α 72006/123/ΕΚ)». 

10. Τις διατάξεις των αρ. Π4β/οικ3176/96 (ΦΕΚ 455/ 
τ. Β71996) υπουργικών αποφάσεων «Προϋποθέσεις 
Ιδρυσης και λειτουργίας μονάδων φροντίδας ηλικιωμέ¬ 
νων από ιδιώτες (κερδοσκοπικού χαρακτήρα)» και Π4β/ 
Οικ.4690/96 (ΦΕΚ 833 τ. Β730-8-1996) «Προϋποθέσεις 
Ίδρυσης και λειτουργίας από ΜΦΗ μη κερδοσκοπικού 
χαρακτήρα». 

11. Τις διατάξεις της αρ. Π1γ/Οικ.81551/25-6-2007 
(ΦΕΚ 1136/Β76-7-2007) υπουργικής απόφασης περί τρο¬ 
ποποίησης και συμπλήρωσης των αρ. Π4β/οικ.3176/96 
και Π4β/οικ.4690/96 υπουργικών αποφάσεων «Προ¬ 


ϋποθέσεις Ιδρυσης και λειτουργίας μονάδων φροντί¬ 
δας ηλικιωμένων κερδοσκοπικού και μη χαρακτήρα», 
όπως τροποποιήθηκε στη συνέχεια με την αρ.ΠΙ γ/οικ. 
129673/09 (ΦΕΚ 2190/Β72009) υπουργική απόφαση και 
ισχύει. 

12. Τις υπ’ αριθμ. Π1γ/οικ.80794/2011 (ΦΕΚ 1736/ 
τ. Β73-8-2011), Δ27/οικ.17112/425/2012 (ΦΕΚ 2424/ 
τ.Β'/3-9-2012),Δ27/οικ.29273/1339/30-9-2013(ΦΕΚ2562/ 
τ. Β711 -10-2013) και Δ22/οικ. 40739/1703/12-11-2014 
(ΦΕΚ 3198/τ. Β /27-11-2014) υπουργικές αποφάσεις 
«Περί προϋποθέσεων Ιδρυσης και λειτουργίας μονάδων 
φροντίδας ηλικιωμένων (Μ.Φ.Η.) κερδοσκοπικού και μη 
χαρακτήρα, αντίστοιχα». 

13. Την από 19/01/2017 αίτηση του κατά νόμο υπευ¬ 
θύνου της Ιεράς Μητρόπολης Κορίνθου, Μητροπολίτη 
Κορίνθου Διονυσίου, με τα απαιτούμενα δικαιολογητικά, 
περί χορήγησης άδειας ίδρυσης και λειτουργίας Μ.Φ.Η., 
καθώς και την από 22/02/2017 αίτηση μετά συμπληρω¬ 
ματικά δικαιολογητικά, που ζητήθηκαν. 

14. Το από 7/3/2017 πρακτικό διενέργειας Αυτοψίας 
της αρμόδιας Επιτροπής Καταλληλότητας Κτιρίων για 
Μ.Φ.Η., με το οποίο γνωμοδότησε θετικά ότι πληρού- 
νται οι όροι κι οι προϋποθέσεις για την χορήγηση άδειας 
ίδρυσης και λειτουργίας της εν λόγω Μονάδας, αποφα¬ 
σίζουμε: 

Χορηγούμε άδεια ίδρυσης και λειτουργίας στη Μονά¬ 
δα Φροντίδας Ηλικιωμένων (Μ.Φ.Η.) μη κερδοσκοπικού 
χαρακτήρα, με την επωνυμία Γηροκομείο Γυναικών «ΟΙ¬ 
ΚΟΣ ΑΓΙΑΣ ΕΛΕΝΗΣ» της Ιεράς Μονής Οσίου Παταπίου, 
που λειτουργεί στο Λουτράκι του Δήμου Λουτρακίου- 
Περαχώρας - Αγίων Θεοδώρων, δυναμικότητας δέκα 
πέντε (15) κλινών. 

Οποιαδήποτε παρέκκλιση ή μη συμμόρφωση προς τις 
ρυθμίσειςτης σχετικής νομοθεσίας που διέπει την ίδρυ¬ 
ση και λειτουργία της Μ.Φ.Η., συνεπάγεται την άρση της 
άδειας ίδρυσης και λειτουργίας της εν λόγω Μονάδας. 

Ως εκπρόσωπος της Μονάδας ορίζεται ο εκάστοτε κατά 
το νόμο υπεύθυνος της Ιεράς Μητρόπολης Κορίνθου. 

Η παρούσα απόφαση ισχύει μετά τη δημοσίευσή της 
στην Εφημερίδα της Κυβερνήσεως και την ανάρτησή της 
στο διαδικτυακό τόπο του προγράμματος «Διαύγεια». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 20 Μαρτίου 2017 
Ο Αντιπεριφερειάρχης 
ΠΕΛΟΠΙΔΑΣ ΚΑΛΛΙΡΗΣ 

